VIGAN CITY - Sumurok- kumurang P400,000 ti intaray ti maysa a babai a mangidadaulo iti IELTZ review center manipud kadagiti kliente da a registered nurse a mayat nga agabroad idiay Bantay Arcade, Bantay, Ilocos Sur.
Iti agdama ket sapsapulen dagiti otoridad ti suspek a ni Remely Mimi Advincula Tabucol, taga Vigan City.
Segun ken ni Gina Purisima, mangisursuro iti nasao a review center , naammuan da ti anomalya ti suspek kalpasan a nagreklamo dagiti nurse a nagbayad kan iti sag- sasangapulo a ribo a pisos ngem idi kitaen da ti pundo ket mapukpukaw ti P100,000.
Innayon pay ni Purisima a malaksid kadagiti nurse ket biniktima pay ti suspek dagiti stall owner ken maysa a tricycle driver.
Innayon pay ni Purisima nga adda iti kasosyo ti suspek nga akinkua iti review center.
Kabayatannam iti naisina nga interview ti Bombo Radyo Vigan ken Charlie Pinto, negosyante ken dati a maestro, pinautanganna ti suspek iti P100, 000 pesos agsipud ti panagtalek na.
Iti agdama ket nagserran ti review center ket manipud idi, saanen a nagparparang pay ti suspek a mapapati nga adda idiay Manila.
Nakapila metten ti kaso ngaestafa kontra iti suspek.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn